Diari Oficial de la Generalitat Valenciana


Sumari del DOGV 5530, del 08-06-2007 (2007/7004)

RESOLUCIÓ de 30 de març de 2007, del president del Consorci Hospital General Universitari de València (CHGUV), per la qual es convoca per a la seua provisió, pel sistema de lliure designació, un lloc de caràcter directiu (Convocatòria LD/01/07).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5530

Data del DOGV
:   08-06-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/7004


Data del document
:   30-03-2007

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * quadre administratiu
    * administració regional
    * concurs administratiu

RESOLUCIÓ de 30 de març de 2007, del president del Consorci Hospital General Universitari de València (CHGUV), per la qual es convoca per a la seua provisió, pel sistema de lliure designació, un lloc de caràcter directiu (Convocatòria LD/01/07). [2007/7004]
L'estructura orgànica del Consorci Hospital General Universitari de València (d'ara en avant CHGUV) compta amb llocs de caràcter directiu vacants que es considera oportú proveir per mitjà del sistema de lliure designació, d'acord amb els seus estatuts i la resta de normativa d'aplicació.
Les bases de la convocatòria han sigut negociades prèviament amb les organitzacions sindicals representades en la Comissió Paritària, d'acord amb l'article cinc del conveni col·lectiu vigent.
Fent ús de les atribucions conferides en l'apartat primer de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc:
Primer. Objecte
Convocar la provisió, per mitjà del sistema de lliure designació, del lloc de caràcter directiu de l'estructura orgànica del CHGUV que s'especifica en l'annex II, d'acord amb les bases que es publiquen en l'annex I.
Segon. Publicitat
Publicar la convocatòria en el Diari Oficial de la Comunitat Valenciana.
Tercer. Recursos
La present resolució és definitiva en via administrativa. Les persones interessades podran interposar potestativament recurs de reposició davant del president del CHGUV en el termini d'un mes a comptar de l'endemà de la seua publicació; o recurs contenciós administratiu, en el termini de dos mesos, davant dels jutjats contenciosos administratius de la ciutat de València, d'acord amb el que es disposa en els articles 109 i 110 de la Llei 30/1992, de Règim Jurídic de les Administracions Públiques i del Procediment Comú; i articles 8, 14 i 46 de la Llei 29/1998, Reguladora de la Jurisdicció Contenciosa Administrativa. Sense perjuí que s'utilitze qualsevol altre recurs que segons dret s'estime convenient.
València, 30 de març de 2007. El president del CHGUV: Rafael Blasco Castany.
ANNEX I
Bases de la convocatòria
1. Normes generals.
1.1. Les presents bases tenen com a objecte regular la provisió, per mitjà del sistema de lliure designació, dels llocs de caràcter directiu del CHGUV, que s'especifiquen en l'annex II.
2. Requisits que han de reunir els concursants.
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el Tractat Constitutiu de la Unió Europea, i exercir este dret conforme amb el que preveu el Decret 543/2001, de 18 de maig.
2.2. Estar en possessió de la titulació requerida en relació amb les característiques del lloc al qual es concursa, d'acord amb el que disposa l'annex II.
2.3. Tenir la condició de personal laboral fix, funcionari de carrera o estatutari fix de les Administracions Públiques o Serveis de Salut, inclos en l'àmbit d'aplicació de la Llei 30/1984, de 2 d'agost, de Mesures per a la Reforma de la Funció Pública, i de les lleis de la funció pública de les comunitats autònomes, així com del personal laboral fix de la Generalitat, i en este cas quedaran en la situació administrativa que els corresponga.
En este cas, els empleats publics hauràn de trobar-se encuadrats en els grups A o B de titulació, en grups, cossos o escales de gestió.
No obstant, podrà concórrer també simultàniament personal alié a l'administració que complisca els requisits anteriorment enunciats a fi que l'administració puga comptar amb un major i heterogeni nombre d'aspirants que concórreguen en condicions d'igualtat al present procés de provisió de places. La provisió s'efectuarà conforme al règim laboral d'alta direcció regulat en el Reial Decret 1382/1985, d'1 d'agost
2.4. No trobar-se inhabilitat per a l'exercici de funcions públiques, professionals o de la Seguretat Social.
2.5. No excedir l'edat de 65 anys.
3. Acreditació dels requisits.
Els requisits per a ser admesos hauran de reunir-se l'últim dia de termini de presentació d'instàncies i mantindre's al llarg de tot el procés.
4. Sol·licituds.
4.1. Els interessats ompliran la sol·licitud de participació ajustant-se necessàriament al model publicat com a annex III, i la presentaran preferiblement en el Registre General del CHGUV (Av. Tres Creus, núm. 2 - 46375 de València), o per mitjà de qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC).
4.2. El termini de presentació de sol·licituds serà de 20 dies comptats a partir del dia següent al de la publicació d'esta convocatòria en el Diari Oficial de la Comunitat Valenciana.
4.3. El domicili que figure en la instància serà el considerat a l'efecte de notificacions.
4.4. Junt amb la sol·licitud tots els concursants hauran d'aportar la següent documentació, original o degudament compulsada:
a) Document Nacional d'Identitat, certificació de naixement expedida pel Registre Civil corresponent, o document equivalent per als nacionals d'altres estats.
b) Titulació requerida en relació amb les característiques del lloc al qual es concursa, o certificació acadèmica que acredite haver realitzat tots els estudis per a l'obtenció del títol i haver realitzat el depòsit per a la seua expedició. En el cas de titulacions obtingudes en l'estranger, credencial que acredite l'homologació que corresponga.
c) Currículum professional, en el que es resumisca la formació acadèmica, l'experiència professional i de gestió així com aquelles altres circumstàncies que el candidat desitge posar de manifest, incloent preferentment les referències a l'exercici de càrrecs directius en institucions sanitàries o lloc de treball amb funcions semblants a què es concursa.
d) Memòria explicativa de les línies fonamentals i objectius que s'han de desenvolupar, per al lloc que se sol·licite.
5. La Comissió de Valoració.
5.1. La Comissió de Valoració, que és l'òrgan col·legiat que té com a missió la valoració dels aspirants, estarà composta per les persones següents:
Titulars
President: Sergio Blasco Perepérez, director-gerent.
Vocal 1: Luis Sempere Martínez, director economicofinancer.
Vocal 2: Francisco Aucejo Planells, director de Recursos Humans.
Vocal 3: (representant del comité d'empresa).
Secretaria: Isabel Blas Ferrer, subdirectora de Planificació de Recursos Humans.
Suplents
President: José Manuel Iranzo Miguélez, subdirector gerent.
Vocal 1: Vicente Pastor Navarro, director de l'Área de Atenció Ambulatòria.
Vocal 2: J. Álvaro Bonet Pla, director de l'Área de Serveis Médics.
Vocal 3: (representant del Comité de Empresa).
Secretaria: Amparo Peñuela Alcover, subdirectora de Gestió Presupuestaria del Personal.
5.2. El representant del Comité d'Empresa tindrà veu, però no vot.
5.3. La Comissió de Valoració tindrà la consideració d'òrgan col·legiat de l'administració i se li aplicarà el que disposa la LRJPAC.
5.4. La composició integra de la Comissió de Valoració es publicarà en el tauler d'anuncis de la Direcció de Recursos Humans.
6. Desenvolupament del procés.
Finalitzat el termini de presentació, la Direcció de Recurs Humans del CHGUV traslladarà de les sol·licituds presentades a la Comissió de Valoració, a fi de que està realitze la valoració dels documents aportats pels concursants d'acord amb els següents aspectes.
- Valoració del treball desenvolupat. Principalment l'exercici de llocs de treball que guarden similitud amb el contingut tècnic i especialització del lloc sol·licitat.
- Realització i valoració d'una memòria del lloc de treball sol·licitat. La memòria consistirà en una anàlisi del lloc de treball sol·licitat, les seues característiques, condicions, mitjans necessaris, propostes de millora en el desenvolupament de les funcions i totes aquelles altres qüestions que l'aspirant considere d'interés o importància. La seua extensió no podrà excedir 20 folis. La Comissió podrà realitzar una entrevista als candidats.
Finalitzat el procés, la Comissió de Valoració traslladarà dels resultats a la Direcció del CHGUV, que formalitzarà la corresponent proposta de nomenament. La proposta tindrà caràcter no vinculant, però l'òrgan competent haurà de motivar la seua no-adopció.
7. Resolució i nomenament.
L'aspirant seleccionat serà nomenat mitjançant una resolució de l'òrgan directiu competent del CHGUV, que es publicarà en el Diari Oficial de la Comunitat Valenciana.
La convocatòria podrà ser declarada deserta, per acord motivat, quan no concórreguen aspirants idonis per al seu exercici.
No obstant quan l'aspirant seleccionat siga personal alié a l'administració pública, el seu nomenament quedarà condicionat al reconeixement mèdic, efectuat pel Servei de Medicina Preventiva i Prevenció de Riscos Laborals del CHGUV, que acredite l'aptitud psicofísica i capacitat de l'aspirant.
8. Incorporació al lloc de treball.
En la resolució de la convocatòria s'indicarà allò que corresponga en relació amb la incorporació al lloc de treball del personal seleccionat, quedant este en la situació administrativa que li corresponga segons la seua vinculació i règim jurídic de procedència. En cas de no tindre-la, subscriurà amb el CHGUV un contracte laboral especial d'alta direcció de caràcter temporal.
El personal nomenat per a l'exercici d'un lloc de treball pel procediment de lliure designació, podrà ser cessat discrecionalment per l'autoritat que el va nomenar.
9. Vinculació.
Les presents normes vinculen el Consorci Hospital General Universitari de València, la Comissió de Valoració i els que participen en este procés.
ANNEX II
Lloc de treball que es convoca
1. Denominació: subdirector de Gestió del CHGUV
Grup de titulació: «A/B»
Complement de destí: 26
Forma de provisió: lliure designació
Requisits grup d'accés: personal de les administracions públiques o serveis de salut dels grups de titulació A o B (article 25 Llei 30/1984) dels cossos, grups o escales de Gestió.
Funcions:
- Planificar, programar, dirigir i supervisar, i retre comptes dels resultats respecte de les funcions específiques pròpies o encomanades;
- Dirigir i coordinar les unitats administratives dependents; i en especial, la gestió economica o del personal del Departament 9 de Salut de la AVS.
- En general, les establides en el reglament organic-funcional del CHGUV i normes de desenvolupament.
ANNEX III / ANEXO III